પંડિત જવાહરલાલ નેહરુનો બર્થ-ડે ૧૪ નવેમ્બર છે. આ દિવસ આપણે બાળદિન (ચિલ્ડ્રન્સ ડે) તરીકે ઊજવીએ છીએ. જવાહરલાલ નેહરુને બાળકો ખૂબ પ્રિય હતાં એટલે તેમના બર્થ-ડેને બાળદિન તરીકે ઊજવવામાં આવે છે. પંડિત નેહરુને એમ તો ગુલાબનું ફૂલ પણ ખૂબ પસંદ હતું. ૧૪ ફેબ્રુઆરીએ આપણે વૅલેન્ટાઇન્સ ડે તરીકે ઊજવીએ છીએ. આ દિવસે પ્રેમીજનો પરસ્પરને ગુલાબનું ફૂલ આપીને આઇ લવ યુ કહે છે. બાળકના જન્મ માટે નવ મહિનાનો ગર્ભાવસ્થાનો તબક્કો હોય છે. ૧૪ ફેબ્રુઆરી (વૅલેન્ટાઇન્સ ડે) અને ૧૪ નવેમ્બર (ચિલ્ડ્રન્સ ડે) વચ્ચે પણ બરાબર નવ મહિનાનું અંતર છે. આપણાં ફૂલગુલાબી બાળકોનું જીવન સુગંધમય બને એ માટે તેમને શ્રેષ્ઠ બાળસાહિત્યની સોબત કરાવવાની જવાબદારી આપણા સૌની છે.